ลุ้นระทึก SET AWARDS 2020 ม้ามืด APM จูงมือ RBF เข้าชิงดีล IPO แห่งปี
ลุ้นระทึก SET AWARDS 2020 ม้ามืด APM จูงมือ RBF เข้าชิงดีล IPO แห่งปี
22 พ.ย. 2563

ตลาดหลักทรัพย์แห่งประเทศไทย ร่วมกับวารสารการเงินธนาคาร จัดพิธีมอบรางวัล SET Awards เพื่อเป็นการยกย่อง เชิดชู สร้างความภาคภูมิใจให้กับบริษัทจดทะเบียน บริษัทหลักทรัพย์ บริษัทสมาชิก บริษัทหลักทรัพย์จัดการกองทุน บริษัทที่ปรึกษาทางการเงิน องค์กรภาคส่วนอื่นที่เกี่ยวข้องกับธุรกรรมทางการเงินในตลาดทุน และผู้บริหารระดับสูงของบริษัทจดทะเบียนมาอย่างต่อเนื่อง นับตั้งแต่ปี พ.ศ. 2546 เป็นต้นมา ซึ่งได้สร้างแรงจูงใจต่อบุคลากรในการร่วมกันพัฒนาองค์กร จนรางวัล SET Awards กลายเป็นรางวัลเกียรติยศที่ทรงคุณค่า สะท้อนให้เห็นถึงความแข็งแกร่งและความยั่งยืนของตลาดทุนไทย
รางวัล SET Awards ในกลุ่มรางวัล Business Excellence มอบให้กับบริษัทจดทะเบียน บริษัทหลักทรัพย์ บริษัทหลักทรัพย์จัดการกองทุน และบริษัทที่ปรึกษาทางการเงิน และผู้บริหารสูงสุดของบริษัทจดทะเบียนในตลาดทุนที่มีความยอดเยี่ยมและโดดเด่นในด้านต่างๆ ที่มีศักยภาพ และความสามารถในการดำเนินงานทางธุรกิจ ประกอบด้วย 7 ประเภทรางวัล ได้แก่
ทั้งนี้ การพิจารณารางวัลใน กลุ่ม Business Excellence นั้น คณะทำงานผู้ทรงคุณวุฒิได้มอบหมายให้ สถาบันบัณฑิต บริหารธุรกิจศศินทร์แห่งจุฬาลงกรณ์มหาวิทยาลัย (SASIN) ซึ่งเป็นหน่วยงานกลางที่มีความเชี่ยวชาญทำหน้าที่เป็นผู้ดำเนินการรวบรวมข้อมูลและประมวลผลรางวัล และจะจัดพิธีมอบรางวัลดังกล่าวในรูปแบบ Virtual Ceremony ในวันที่ 14 ธันวาคม 2563
อนึ่งในปี 2563 นี้ การมอบรางวัล SET Awards ได้พิจารณาเฉพาะกลุ่มรางวัล Business Excellence และงดการพิจารณากลุ่มรางวัล Sustainability Excellence โดยยังจัดทำรายชื่อหุ้นยั่งยืน ( Thailand Sustainability Investment (THSI) เพื่อส่งเสริมให้บริษัทจดทะเบียนดำเนินธุรกิจอย่างรับผิดชอบและคำนึงถึงสิ่งแวดล้อม สังคม ภายใต้หลักบรรษัทภิบาล หรือ ESG (Environmental, Social and Governance) อย่างต่อเนื่อง
ทั้งนี้ รางวัลที่น่าสนใจในครั้งนี้ คือ Deal of the Year Awards ด้านการระดมทุน ประกอบด้วย
1) การเสนอขายหุ้นต่อประชาชนเป็นครั้งแรก (IPO) ของบริษัทบริหารสินทรัพย์ กรุงเทพพาณิชย์ จำกัด (มหาชน) หรือ BAM ซึ่งมี บริษัทหลักทรัพย์ กสิกรไทย จำกัด (มหาชน) และ บริษัทหลักทรัพย์ ทรีนีตี้ จำกัด เป็นที่ปรึกษาทางการเงิน
และ 2) การเสนอขายหุ้นต่อประชาชนเป็นครั้งแรก (IPO) ของบริษัท อาร์ แอนด์ บี ฟู้ด ซัพพลาย จำกัด (มหาชน) หรือ RBF ซึ่งมี บริษัท แอสเซท โปร แมเนจเม้นท์ จำกัด เป็นที่ปรึกษาทางการเงิน